पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. एक प्रतिष्ठित व्यवसायी परिवार की बहू और जाने माने व्यापारी की बेटी ने शनिवार को खुदकुशी कर ली। उसके मायके वालों ने इसे हत्या का मामला बताया है। घटना शनिवार शाम सेक्टर 14 की है। राजगुरु मार्केट में किरयाणा स्टोर चलाने वाले मयंक मित्तल की पत्नी 25 वर्षीय अंकिता का शव चुन्नी के सहारे पंखे से लटकता पाया गया।
अंकिता और मयंक के दो बच्चे हैं। बेटा करीब ढाई साल का और बेटी एक साल की है। ससुराल वालों के मुताबिक अंकिता ने खुदकुशी की है।
दूसरी तरफ अंकिता के पिता लोहामंडी निवासी व्यापारी निर्मल गोयल ने आरोप लगाया कि उनकी बेटी की दहेज के लिए हत्या की है। शहर थाना प्रभारी भगवान दास ने बताया कि अंकिता के पिता के बयान पर उसके पति, सास और ससुर के खिलाफ मामला दर्ज कर लिया है।
पिता ने रोते हुए कहा, मार दी मेरी लड़की दहेज के लिए..
मार दी मेरी लड़की दहेज के लिए..। मेरी इकलौती बेटी थी। साढ़े तीन साल पहले ही उसकी शादी धूमधाम से की थी। ससुराल वाले दहेज के लिए उसे परेशान करते थे। शाम करीब चार बजे फोन कर उसने कहा था कि ससुराल वालों ने उससे मारपीट की है। ढाई घंटे बाद उसकी मौत की खबर मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn